Under vindstille forhold vil et tre som regel falle mot sør. Årsaken er at der sola skinner mest, er grenene større og har mer bar eller løv. Vinden kan være en faktor som kan oppveie overvekta. En gran er stor, og tar veldig mye vind, så det har stor innvirkning på hvilken vei treet faller. Vanligvis er det nesten umulig å felle mot vinden på grunn av det store arealet av treet og den derav følgende seileffekten.